sasicodes/solvari-1 huggingface dataset:
இனி இங்ஙனம் பாசறையில் இனிய உறக்கத்திலே கிடக்கின்ற தலைமகனைத் தன் பக்கத்திலே காணாத தலைமகள் அவனிடத்தே தன் நெஞ்சினைப் போக்கி மிக வருந்தும் வருத்தத்தால் முதுபெண்டிர் நற்சொற் கேட்டு வந்து ஆற்றுவிக்குஞ் சொற்களையுங் கேளாமற் வருந்துகின்றவள் இங்ஙனம் ஆற்றாமே வருந்தினால் அது நம் பெருமான் கற்பித்த சொல்லைத் தவறியதாய் முடியுங்கொலோ என்று நெடுக நினைந்து பார்த்துத் தன்னைத் தேற்றிக் கொண்டுஞ் சுழன்று விழுகின்ற வளையைக் கழலாமற் செறித்தும் ஆற்றாமை யுணர்வும் அதனைத் தேற்றுகின்ற உணர்வும் ஒன்று சேர்தலால் அறிவு மயங்கியும் அவ்வறிவு மயக்கத்தாற் பெருமூச்செறிந்து நடுங்கியும் அந்நடுக்கத்தால் உடம்பிற் செறித்த அணிகலங்கள் சிறிது சுழலப் பெற்றும் ஏழடுக்குமாளிகையிற் பாவை விளக்கு எரியக் கூடல்வாயிலே மழை சொரியும் ஓசை காதில் விழ இம்மாலைக் காலத்திற் படுக்கையிற் கிடக்கின்றாள் இனித் தலைமகன் தன் மாற்றாரையெல்லாம் வென்று பகைப் புலத்தைக் கவர்ந்து கொண்ட பெரும் படையடு வெற்றிக்கொடியை உயரத்தூக்கி ஊது கொம்புஞ் சங்கும் முழங்கவும் காசாஞ்செடிகள் நீலமலர்களைப் பூக்கவுங் கொன்றை மரங்கள் பொன்போல் மலரவுங் காந்தள் அழகிய கைபோல் விரியவுந் தோன்றிப்பூச் சிவப்பாக அலரவும் வரகங்கொல்லையில் இளமான்கள் தாவியோடவுங் கார்காலத்து முற்றுங் காயினையுடைய வள்ளிக்காடு பின்போகவும் முல்லை நிலத்திலே மீண்டு வரும்போது அவனது தேரிற் கட்டிய குதிரை கனைக்கும் ஓசையானது ஆற்றிக் கொண்டு அங்ஙனங் கிடக்குந் தலைமகள் செவியிலே நிறைந்து ஆரவாரித்தது என்க.
கடலில் முகந்த நீரைப் பொழிந்து கொண்டே எழுந்து உயர்ந்த கரியமுகிலிற்கு மாவலி வார்த்த நீர் ஒழுகுங் கையுடனே ஓங்கி வளர்ந்த கரிய திருமாலை ஒப்புமை கூறியது மனனுணர்விற்கு இசைந்த உவமையாகப் பொருந்தி நிற்கின்றது.
நிலத்தில் ஊன்றிய வில்லிலே அம்புறாத் துணியைத் தொங்கவிட்டிருப்பதற்குப் பார்ப்பனத் துறவி காவிக்கல்லில் தோய்த்த உடையைத் தனது முக்கோலிற் றொங்கவிட்டிருப்பதை உவமை கூறியது மிகவும் பொருத்தமாக விருக்கின்றது.
மெய்காப்பாளர் பாடிவீட்டில் இடையாமத்திலே தூக்கமயக்கத்தோடும் அசைந்து திரிதல் பூத்த புனலிக் கொடி படர்ந்த தூறு வாடைக்காற்றில் அசைவது போல் இருக்கின்றது என்பதனாலுங் காயாமலர் கறுப்பாகவுங் கொன்றை பொன்னிறமாகவுந் தோன்றி சிவப்பாகவும் இருக்கும் என்பதனாலும் வரகங் கொல்லையில் மான்கள் தாவிக் குதிக்கின்றன கார்காலத்தில் வள்ளிக்கிழங்கு முற்றிவிடுகின்றன என்பதனாலும் இவர் இயற்கைப் பொருள்களைக் கண்டறிவதிலும் அவற்றைத் தாங்கண்டவாறே சொல்வதிலுந் திறமை மிக்குடையரென்பது இனிது விளங்கும்.
இன்னும் முதுபெண்டிர் நற்சொற் கேட்கும்பொருட்டு ஊர்ப்பக்கத்தே திருமால் கோயிலிற் போய் நாழி நெல்லும் முல்லையுந் தூவி வணங்குதலுங் குளிர் மிகுதியால் தோளிற் கட்டிய கையுடன் நிற்கும் ஓர் இடைப்பெண் ஆன்கன்றுகட்குத் தேற்தல் சொல்லுதலுங் காட்டிலே பாடிவீடு அமைத்தலும் அப்பாடி வீட்டினுள் நாற்சந்தி கூடும் முற்றத்திலே யானைப்பாகர் யானையைக் குத்திக் கவளம் ஊட்டுதலும் வில்லினால் வளைவாக அமைக்கப்பட்ட கூடாரங்களுக்கு இடையிலே அரசனுக்கென்று வண்ணத்திரையினால் வேறொரு வீடு வகுக்கப்பட்டிருத்தலும் அவ்வீட்டின் உள்ளே பெண்கள் பலர் கையில் விளக்கு ஏந்தி நிற்றலுங் குதிரை முதலியவற்றின் கழுத்திற் கட்டிய மணியோசை இரவில் அடங்கிவிட்டதும் மெய்காப்பாளர் அரசனிருக்கையைச் சுற்றிக் காவலாகத் திரிதலும் பொழுதறிவோர் கொப்பரை நீரில் இட்ட நாழிகை வட்டிலைப் பார்த்து வந்து அரசன் எதிரிலே இடையாமம் ஆயிற்று என்றலும் யவனர்களாற் புலிச்சங்கிலி விட்டு மிக அழகியதாக வகுக்கப்பட்ட பள்ளியறையுள் அவர்கள் விளக்குக் காட்டச் சென்று அரசன் பள்ளிகொண்டிருத்தலும் அப்போது ஊமை மிலேச்சர் பள்ளியறையைச் சுற்றிக் காவலாக இருத்தலும் படுக்கைமேல் உள்ள அரசன் மறுநாட்போரை விரும்பும் உள்ளத்தோடு உறக்கம் பெறானாய் முன்னாட் போரிற் புண்பட்ட யானை குதிரைகளையுஞ் செஞ்சோற்றுக் கடன் கழித்து இறந்தொழிந்த அரிய போர்மறவரையும் நினைந்து வருந்தி ஒரு கையை மெத்தையின் மேலும் மற்று ஒரு கையைத் தலையின் கீழும் வைத்துப் படுத்திருத்தலும் தலைமகள் ஏழடுக்கு மாளிகையில் தன் கணவன் வருகையை நினைந்து பிரிவின் துன்பத்தை ஆற்றிக் கொண்டு பாவையின் கையிலுள்ள விளக்கானது எரிய மாளிகையின் கூடல்வாயிலிலே வந்துவிழும் நீர்த்திரள் ஒலிப்ப மயில்போற் படுத்திருத்தலும் அப்போது தலைவன் தன்றேரினை விரைவாகச் செலுத்திக் கொண்டு காட்டிலே வருதலும் நாம் நேரே காண்கின்றது போலவும் ஓவியம் எழுதி நங்கண்ணெதிரே காட்டுகின்றது போலவும் மிக்க அழகுடன் சொல்லப்படுதல் காண்க.
இனி இவ் வாசிரியர் தாம் புனைந்துரைக்கும் பொருள்களின் உள்ளே நுழைந்து அவற்றை விரிவாகப் புனைந்துரைக்கின்றா ரென்பதும் ஈண்டு அறியற்பாற்று இவ்வியற்கை பத்துப்பாட்டுக்கள் இயற்றிய புலவர் எல்லாரிடத்தும் பொதுவாகக் காணப்படுவதொன்றாகும்.
ஆயினும் இவரையழிந்த ஏனைப்புலவ ரெல்லரும் நம் உள்ளத்தின் கற்பனையுணர்வு தளர்வடையா வண்ணம் விரித்துப் புனைந்து சொல்லுதற்கு இசைந்த நன்பொருள்களையே விரித்துரைக்கின்றனர் மற்று இவரோ புனைந்துரை விரிப்பதாற் சுவைப்படாத ஓரொவொன்றினையுஞ் சிறிது அகலவிரித்துக் கூறுகின்றார் பாடிவீடு அமைக்கப்பட்ட தன்மையினை இவர் இன்னுஞ் சுருக்கிக் கூறியிருந்தால் இப் பாட்டு இன்னும் பொருட்சுவை முதிர்ந்து விளங்கும்.
திருமுருகாற்றுப்படை முதலான ஏனைச் சில பாட்டுக்களுக்கு இம் முல்லைப்பாட்டு இவ்வாற்றால் ஒரு சிறிது தாழ்ந்ததுபோலுமென அவை தம்மை ஒப்பு நோக்கிக் கற்பார்க்கு ஒருகாற் றோன்றினுந் தோன்றும்.
என்றாலும் இப் பாட்டின்கட் கண்ட பொருட்கோவை நினைக்குந்தோறும் இன்பம் பயக்கும் விழுப்பம் வாய்ந்து மிளிர்கின்றமை காண்மின் இனி இச் செய்யுள் நேரிசை அகவற்பாவாற் செய்யப்பட்டதொன்றாம்.
இதில் ஒவ்வோர் அடியும் நான்கு சீர்களான் வகுக்கப்படுவன ஒவ்வொரு சீரும் இரண்டு அசைக்குக் குறையாமலும் மூன்றசைக்கு மேற்படாமலும் வரும் புலவன் தான் கருதிய அரும்பொருள்களையெல்லாம் வருத்தமின்றி எளிதாக வெளியிடுதற்கு இவ் வகவற்பாவினும் இசைவானது பிறிதில்லை.
எதுகை யின்பமும் மோனையின்பமுந் தோன்ற இயைந்து நிற்குஞ் சொற்கள் மற்றை மொழிகளிற் போலாது தமிழில் மிகப் பெருகியிருந்தாலும் அவ் வெதுகைநயம் மோனைநயங்களையே பெரிதும் நோக்காது பழைய தமிழ்ப் புலவர்களெல்லாரும் பொருள் சென்றவழியே சொற்கள் தொடர்கள் நிரம்பச் செய்யுட்கள் பலவும் இயற்றுவாராயினர்.
பொருளழுங்கு முதிரத் தங் கருத்துக்களை இணக்கி வைத்துச் செல்லும்போது ஆங்காங்கு இடர்ப்பாடின்றி எளியவாய்த் தோன்றும் எதுகை மோனைகளையே அமைப்பர் எதுகை மோனைகளுக்கு ஏற்பப் பொருள் பொருத்துவாரல்லர்.
பிற்காலத்தில் அகவற்பாப் பாடின புலவர் பெரும்பாலும் ஒவ்வோரடியிலும் முதற்சீரும் மூன்றாஞ் சீரும் எதுகை பொருந்தத் தொடுத்தார்கள் சிலர் இவ்விரண்டு அடிகள் முதற்சீர் எதுகை இணையக்கொளுவினர்.
அவர் செய்த அப்பாட்டுக்கள் எல்லாம் முதலிலிருந்து இறுதி வரையில் ஒரே ஓசையாய் நடந்து கேட்போர்க்கு வெறுப்புணர்வினைத் தோற்றுவியா நிற்கின்றன.
மற்றுப் பண்டைக்காலத்துப் புலவரின் அகவற் பாட்டுக்களோ பொருள் இயைபுக்கு இணங்க ஓசை மாறி மாறி நடந்து கேட்பார்க்குக் கழிபேர் உவப்புணர்வினைப் பயந்து நிற்கின்றன.
இவ் வாசிரியர் நப்பூதனார் சில அடிகளில் முதற்சீரும் மூன்றாஞ்சீரும் எதுகை பொருந்தவைத்தும் வேறுசிலவற்றில் முதலும் நான்கும் எதுகை பொருந்தச் செய்தும் மற்றுஞ் சிலஅடிகள் இரண்டடியாய் முதற்சீரில் அவ்வாறு எதுகை பொருந்தக் கொளுவியும் பின்னுஞ் சிலவற்றில் அதுதானுமில்லாமல் யாத்தும் இப்பாட்டினைப் பலவகையால் ஓசையின்பம் மாறி மாறி வரத் தொடுத்தார்.
இன்னும் ஆங்காங்கு அமைக்கப்படும் பொருள்களுக்கு இணங்க அடிகள் மெதுவாகவும் விரைவாகவும் இடையிடையே தெற்றுப்பட்டுஞ் செல்கின்றது பாடிவீடு இயற்றும் இடத்தில்மோசை தெற்றுப்பட்டுச் செல்கின்றது அரசன் பாசறையினுள் இருக்கும் நிலையைச் சொல்லுமிடத்து ஓசை மெதுவாக நடக்கின்றது அவன் மீண்டு விரைந்து வருமிடத்து விரைந்து போகின்றது.
இனி இப் பாட்டினுளின் இடைச்சொற்களையும் வேற்றுமையுருபுகளையும் நீக்கி எண்ணப்பட்ட சொற்கள் சிறிதேறக்குறைய ஐந்நூறு சொற்களாகும் இவற்றுள் முன்வந்த சொல்லே பின்னும் வருமாயின் பின்வந்தது எண்ணப்படவில்லை.
இவ் வைந்நூறு சொற்களுள் நேமி கோவலர் படிவம் கண்டம் படம் கணம் சிந்தித்து விசயம் அஞ்சனம் என்னும் ஒன்பதும் வடசொற்கள் யவனர் மிலேச்சர் இரண்டும் திசைச்சொற்கள்.
எனவே இப் பாட்டினுள் நூற்றுக்கு இரண்டு விழுக்காடு பிறசொற்கள் புகுந்தன என்றறிக ஏனைய வெல்லாந் தனிச் செந்தமிழ்ச் சொற்களாகும்.
இனி இம் முல்லைப்பாட்டை ஏனை ஒன்பது பாட்டுக்களோடும் ஒப்பவைத்து நோக்குங்கால் இது ஏனையவற்றைப்போல் மிக உயர்ந்த தீஞ்சுவை நடையினதாகக் காணப்படவில்லை யென்பது தோன்றுகின்றது.
பொருநராற்றுப்படையில் வந்த என்னும் அடிகளின் தேனொழுகும் அரியநடை போலாவது இழுமென் ஓசையுடன் தித்திப்பாக எழுதப்பட்ட ஓரடியையாவது இம் முல்லைப்பாட்டிற் காண்டல் அரிது இது ஏனையவற்றை நோக்கப் பெரும்பாலும் எங்கும் வல்லென்ற ஓசையுடையதாயிருக்கின்றது.
ஏனைப் பாட்டுக்களிற் போலச் சொல்லின் கொழுமை இதன்கண் மிக முதிர்ந்து தோன்றாமையின் இது தன்னைக் கற்பார்க்கு ஏனையபோல் மிக்க சொல்லின்பம் பயவாதென்று கருதுகின்றோம்.
இப்பாட்டின் நடையினால் இதனை யியற்றிய ஆசிரியர் நப்பூதனார் துறவொழுக்கமும் வல்லென்ற இயல்பும் அறிவாழமும் மிக்க மனவமைதியும் உடையரென்பது குறிப்பாக அறியப்படும் காட்டிடத்தையும் மழை காலத்தையுந் தலைவி தனிமையையும் பொருளாகக் கொண்டு இச்செய்யுள் யத்தமையானுந் துறவோர் கருவிகளை உவமை எடுத்துக்காட்டுதலானும் அவையே இவர் தன்மையாமென்பது தெளியப்படும்.
பெண்மக்கள் இங்ஙனம் அரசரோடு உடன் சென்று அவனுக்குப் பணிபுரிதல் முற்காலத் துண்டென்பது வடமொழியிற் காளிதாசர் இயற்றிய சாகுந்தல நடகத்தானும் அறியப்படும்.
மிலேச்ச தேயத்திலுள்ள ஊமைகளை வருவித்துத் தமிழ அரசர் தம் பள்ளியறை அவர்களைக் காவலாக இருத்தினர் ஊமைகள் அல்லாரை அங்கு வைப்பின் அரசன் பல்ளியறைக்கண்ணவான மறைபொருள் நிகழ்ச்சிகளை அவர்கள் வெளியிடுவரெனவும் ஒருவரோடொருவர் சிற்சில பொழுது கூடி முணுமுணுவென்று பேசுதலுஞ் செய்வாராதலால் அதனால் அரசன் துயில் கெடுவுமெனவுங் கருதிப்போலும் ஊமைகள் அங்ஙனம் பள்ளியறைக் காவலராக இருத்தப்படுவாராயினர் இன்னும் ஏழடுக்கு மாளிகை முதலிய உயர்ந்த கட்டிடங்களும் இன்பம் நுகர்தற்குரிய பலவகையான அரும்பண்டங்களும் யானை தேர் குதிரை காலாள் முதலான நால்வகைப் படைகளும் பிறவளங்களும் பழந்தமிழ்நாட்டு மன்னர் உடையராய் இருந்தனரென்பதும் பிறவும் இப்பாட்டினால் இனிது விளங்குகின்றன.
இம் முல்லைப்பாட்டிற்கு உரை எழுதிய நச்சினார்க்கினியர் இப்பாட்டுச் சென்றவழியே உரை உரையாமல் தம் உரைக்கிணங்கப் பாட்டை இணக்குவான் புகுந்து தமக்கு வேண்டியவாறெல்லாஞ் சொற்களை அலைத்தெடுத்து ஓர் உரை எழுதுகின்றார்.
இங்ஙனம் எடுத்து உரை எழுதுவனவெல்லாம் மாட்டு என்னும் இலக்கணமாமென அதனியல்பைப் பிறழ உணர்ந்து வழுவினா ரென்பதனை முன்னரே காட்டினாம் ஆண்டுக் கண்டு கொள்க.
இனி இங்கு அவர் உரையினை ஆங்காங்கு மறுத்துச் செய்யுட்பொருள் நெறிப் பட்டொழுகும் இயற்கை நன்முறை கடைப்பிடித்து வேறொரு புத்துரை விளங்கும் வண்ணஞ் சில உரைக்குறிப்புக்கள் தருகின்றோம்.
கரிய நிறம் பற்றியும் உலகமெல்லாம் வளைந்த தொழில் பற்றியும் நீர் ஒழுகா நிற்ப நிமிர்ந்தமை பற்றியுந் திருமாலை முகிலிற்கு உவமை கூறினார்.
யாழ்இசை இன வண்டு ஆர்ப்ப யாழின் நரம்பொலிபோல் ஒலிக்கும் ஓரினமான வண்டுகள் ஆரவாரிக்க இவை தூவும் முல்லை மலற்றேனை நச்சி வந்தன.
நன்னர் நன்மொழி நன்றாகிய நல்லமொழி நன்மைப் பொருளையுணர்த்தும் நன்னர் நல் என்னுஞ் சொற்கள் இருங்கு வந்தமை ஒருபொரு ளிருசொற் பிரிவில வரையார் என்று ஆசிரியர் தொல்காப்பியனார் கூறியவாற்றானமக்கப்படும்.
பெருமுது பெண்டிர் தாங்கேட்டுவந்த நற்சொற் கூறித் தலைமகளை ஆற்றுவிக்குமிடத்துத் தலைமகன் சென்றக்கால் நிகழ்ந்த நன்னிமித்தத்தினையும் உடன் எடுத்துக்காட்டி வற்புறுத்துகின்றார் என்பது இவ்வடியினால் இனிது பெறப்படுகின்றது.
பகைவரது மண்கொள்ளச் செல்கின்ற வேந்தன் படைத்தலைவர் இங்ஙனம் ஒரு பாக்கத்திலே விட்டிருந்து விரிச்சி கேட்பரென்பது ஆசிரியர் தொல்காப்பியனாராற் சொல்லப்பட்டது.
தலைமகன் குறித்துப்போன கார்ப்பருவ வரவினைக் கண்டு ஆற்றாளான தலைமகளை ஆற்றுவித்தற் பொருட்டுப் பெருமுது பெண்டிரும் விரிச்சி கேட்டுவந்து ஆற்றுவிக்கின்றார் என்பது நப்பூதனார் கருத்தாகலானும் மேலெடுத்துச் செல்லும் வேந்தன் படைத்தலைவர் மட்டுமே விரிச்சி கேட்டதற்கு உரியோர் ஏனையோர் உரியரல்லர் என்பது தொல்காப்பியனார்க்குக் கருத்தன் றாகலானும் யாங்கூறும் பொருளாற் பெருமுது பெண்டிர் விரிச்சி கேட்டலும் படைத்தலைவர் வாய்ப்புகளும் இனிது பெறப்படுவதாக அவர் உரையாற் படைத்தலைவர் கேட்ட நன்னிமித்தம் ஒன்றுமே வலிந்து கொள்ளப்படுதலானும் நச்சினார்க்கினியருரை போலியுரையா மென்று மறுக்க.
நப்பூதனார் இதற்கு முல்லைப்பாட்டு என்று பெயரமைத்தமையால் இதன்கண் அவ்வொழுக்கமே கூறப்படுதல் வேண்டும் இதற்கு வேறாகத் தலைவி ஆற்றாமல் வருந்தினாள் என்றல் நெய்தல் என்னும் இரங்கல் ஒழுக்கமாம்.
ஆகலின் இவ் விரங்கல் ஒழுக்கம் போதரப் பொருளுரைத்தல் நூலாசிரியர் கருத்தொடு முரணுமாகலின் இப் பாட்டுக்கு நேரே பொருள் கூறுதலாகாது என்று சொல்லிப் பொற்சரிகை பின்னிய நற்பட்டாடையினைத் துண்டு துண்டாகக் கிழித்துச் சேர்த்துத் தைத்து அவம்படுவார் போலச் செய்யுட் சொற்றொடர்களை ஒரு முறையுமின்றித் துணித்துத் துணித்துத் தாம் வேண்டியவாறு சேர்த்துப் பின்னி உரை வரைகின்றார்.
வேனிற்காலத் தொடக்கத்தில் தலைவன் தான் பிரியும்போது யான் கார்காலந் துவங்குதலும் மீண்டு வந்து நின்னுடன் இருப்பேன் என் ஆருயிர்ப் பாவாய் நீ அதுகாறும் நம் பிரிவாற்றாமையால் நிகழுந் துயரைப் பொறுத்திருத்தல் வேண்டும் என்று கற்பித்தவண்ணமே ஆற்றியிருந்த தலைமகள் அவன் குறித்த கார்ப்பருவம் வரக்கண்டும் அவன் வந்திலாமையிற் பெரிதும் ஆற்றாளாயினள் இதுலக இயற்கை.
இங்ஙனம் ஆற்றாளாகின்றமை கண்ட பெருமுது பெண்டிர் விரிச்சி கேட்டு வந்து வற்புறுப்பவும் ஆற்றாது வருந்துந் தலைவி பின் நாம் இங்ஙனம் ஆற்றாமை வருந்துகின்றது கணவன் கற்பித்த சொல்லைத் தவறியதாய் முடியும் என்று நெடுக நினைந்து பார்த்து அவர் வருந்துணையும் நாம் ஆற்றுதலே செயற்பாலது.
அற்றன்று முல்லையழுக்கமே பயின்று வரும் இப்பாட்டின்கட் பூப்போல் உண்கண் புலம்பு முத்துறைப்ப என்னும் இரங்கற்குரிய அழுகையினைக் கூறுதல் பொருந்தாதாம் பிறவெனின் நன்று கடாயினாய் முன்னும் பின்னுமெல்லாம் முல்லையழுக்கமே தொடர்ந்து வரும் இச்செய்யுளின் அகத்து இடையே தோன்றிய அவ்விரங்கற் பொருள் பற்றி ஈண்டைக்கு வரக்கடவதாம் இழுக்கு ஒன்றுமில்லை முழுவதூஉந் தொடர்ந்து அவ்விரங்கற்பொருள் வருமாயினன்றே அது குற்றமாம்.
அல்லதூஉங் குறிஞ்சி பாலை மருதம் முல்லை முதலான ஒழுக்கங்கள் நடைபெறுங்காலெல்லாம் இடைஇடையே தலைவி மாட்டு ஆற்றாமை தோன்றும் என்பதூஉம் அங்ஙனந் தோன்றும் அவ்வாற்றாமை எல்லாம் நெய்தல் ஒழுக்கமாதல் இல்லை என்பதூஉம் அகநானூறு கலித்தொகை முதலிய பண்டை நூல்களிலெல்லாங் காணக் கிடத்தலின் இம்முல்லைப்பாட்டினிடையே வந்த அவ்வடிபற்றி ஈண்டைக் காவதொரு குற்றமுமில்லையென விடுக்க.
மாயோள் வெளிறித் தளுக்காக மிளிருங் கரியநிறம் உடையவள் மாயோள் முன்கை யாய்தொடி என்னும் பொருநராற்றுப்படை யடியுரையிலும் இப்பொருளே காண்க.
புலம்பு தனிமை அது தனித்தனியே இடையற்று விழுங் கண்ணீர்த் துளிமேல் நின்றது இச்சொல் இப்பொருட்டாதல் புலம்பே தனிமை என்னுந் தொல்காப்பியச் சூத்திரத்தால் அறிக.
இன்கே பகையரசன் பாடிவீட்டில் இருக்கும் இருப்பும் எடுத்துச் சென்ற வேந்தன் பாடிவீட்டில் இருக்கும் இருப்புமாக இரண்டு பாசறையமைப்பு இதன்கட் சொல்லப்பட்டதெனக்கொண்டு சில எழுதினாரும் உளர்.
நச்சினார்க்கினியர் உரையிலாதல் நப்பூதனார் பாட்டிலாதல் அங்ஙனம் இருவகைப் பாசறையிருப்புச் சொல்லப்பட்ட தில்லாமையால் அவர் கூறியது பொருந்தாவுரையாம் என்க.
புழை அருப்பம் வாயில் அமைந்த கோட்டை இடுமுட்புரிசை முள் இடு புரிசை என மாற்றுக காட்ட காட்டின் கண் உள்ள இது முள்ளுக்கு அடை புரிசை மதில்.
உவலைக் கூரை தழைகள் வேய்ந்த கூரை பாடி வீட்டில் மறவர் இருத்தற்காக அறை அறையாக வகுத்து மேலே தழைகள் வேய்ந்திடப்பட்ட கூரைகள் இவை.
பாடியினுட் புகுவார் இவ்விடத்திலுள்ள முற்றத்தின்கண் வந்தே பாசறையிலுள்ள தெருக்களுக்குப் போகல் வேண்டுதலின் இங்கே யானை காவலாக நிறுத்தப்பட்டது.
இதற்கு இவ்வாறன்றி மங்கையர் கையிலுள்ள விளக்கினைத் திரிக்குழாயையுடைய சிற்றாட்கள் கொளுத்த என்னுரைப்பின் மங்கையர் என்னுஞ்சொல் தழுவும் வினையின்றி நின்று வற்றுமாகலின் அப்பொருள் பொருந்தாதென்க.
குறுந்தொடியணிந்த முன்கையினையுங் கூந்தலசைந்து கிடக்குஞ் சிறு புறத்தினையுடைய மங்கையர் வாள் விரவ வரிந்து கட்டின கச்சையணிந்த மங்கையர் என அடைமொழிகளை இருகாற் பிரித்துக் கூட்டுக.
நெடுநா வெண்மணி நீண்ட நாக்கினையுடைய வெள்ளிய மணி நிழத்திய நுணிகிய அதாவது முன்னுள்ள ஓசை அடங்கிய இச்சொல் நுணுக்கப் பொருளையுணர்த்துதல் ஓய்தல் ஆய்தல் நிகழ்த்தல் சாஅய் ஆவயின் நான்கும் நுணுக்கப் பொருள என்னுந் தொல்காப்பிய உரியியற் சூத்திரத்திற் காண்க.
இனி நிழற்றல் எனப் பாடமோதுவாருமுளர் நிழற்றல் ஒளிவிடுதலெனப் பொருடரும் பிறிதொரு சொல்லாதலின் அதீண்டைக்குப் பொருந்தாது அற்றேல் திவாகரத்தில் நிழற்றல் நுணுக்கமும் நிழற்செயலு மாகும் என்று அது இரு பொருளும் உடைத்தாக ஓதப்பட்டவாறென்னையெனின் அது காப்பியத்தொடு முரணுவதாகலிற் கொள்ளற்பாலதன்றென மறுக்க.
என்றது குதிரையானை என்றற் றொடக்கத்தனவும் உறங்குதலின் அவற்றின் கழுத்திற் கட்டிய மணியோசையும் அடங்கினமை கூறிற்று இனிப் பாடிவீட்டின்கண் எல்லாருந் தொழிலவிதற்குத் திரிகுறியாக அடித்துவிட்ட மணியென்றுரைப்பினும் அமையும்.
துகில்முடித்துப் போர்த்த கூறையால் மயிரை முடித்து உடம்பையும் போர்த்துக் கொண்ட இச் சொற்றொடர் மெய்காப்பாளர்க்கு அடையாய் நின்றது மீப்பால் வெண்டுகில் போர்க்குநர் பூப்பால் வெண்டுகில் சூழ்ப்பக் குழன் முறுக்குநர் என்னும் பரிபாடற் பத்தாஞ் செய்யுளடிகள் ஈண்டு ஒப்பிடற்பாலன.
ஓங்குநடைப் பெருமூதாளர் உயர்ந்த நல்லொழுக்கத்தினை யுடைய மெய்காப்பாளர் தம் அரசர்க்குப் பகையாவார் செய்யுங் கீழறுத்தல்களுக்கு இடங் கொடாது தம் அரசர் மாட்டு மெய்யழுக்க முடையராதல் பற்றி ஓங்குநடை யுடையரெனச் சிறந்தெடுத்துக் கூறினார் பெருமூதாளர் என்பது பெரிது முதிர்ந்த காவலாளர் எனப் பொருடருதலின் ஏனைக் காவற்றொழிலிலெல்லாங் கடமை வழாது மெய்ப்பட ஒழுகி முதிர்ந்தார் தம்மையே பின்னர் மெய்காப்பாளராக வைப்பரென்பதூஉம் பெற்றாம்.
தம் அரசர்க்குப் பகைவரானோர் செய்யுங் கீழறுத்தலுக்கு வயமாகிப் பொழுதினைப் பொய்த்துக் கூறுவார் போலாது என்றுந் தம் அரசர்பால் நெகிழா மெய்யன்பு பூண்டு பொழுதினைப் பொய்த்தலின்றி அறிவிப்பார் இவர் என்பது புலப்படப் பொய்யா மாக்கள் என்றும் பொழுதளந்தறியுந் தொழிலன்றிப் பிறிது அறியாமையின் இவரை மக்கள் என்னாது மாக்கள் என்றுங் கூறினார்.
இப்பொருள் காணமாட்டாத நச்சினார்க்கினியர் பொழுதறியும் வினையாளர் என்று நேரே பொருள்படும் இச்சொற்றொடரை மாக்கள் பொழுதளந்தறியும் பொய்யாக் காண்கையர் எனப் பிறழ்த்தியதன் மேலும் ஈண்டைக்கோர் இயைபின்றியும் உரைத்தார்.
குறுநீர் என்பதற்கு நாழிகை வட்டில் என்று குறிப்பு எழுதினாருமுளர் அப்பொருள் நச்சினார்க்கினிய ருரையிலாதல் மற்றை நூல்களிலாதல் பெறப்படாமையால் அது பொருந்தாதென விடுக்க.
ஒரு கடாரத்திலே நீரை நிரப்பி அடியிற் சிறு தொளையுள்ள ஒரு வட்டிலை இட்டாற் கடாரத்து நீர் அப் புழைவழியே வட்டிலினுள் ஊறும் அங்ஙனம் ஊறும் நீரினளவுக்குத் தக நாழிகை கணக்கிடுவர்.
மணிவிளக்கம் பளிங்கு விளக்கு மணிபோதலிற் பளிங்கும் மணி எனப்பட்டது மணியிற் றிகழ்தரு என்பதற்குப் பரிமேலழகரும் பளிக்கு மணி என்று பொருளுரைத்தார்.
மிலேச்சர் ஆரியர் பெலுச்சிதானத்தினின்று வந்த துருக்கர் பெலுச்சி என்பது மிலேச்சர் எனத் திரிந்தது பெலுச்சிதானத்தின் வழியாகப் பரத நாட்டினுட் புகுந்தமை பற்றியே பண்டைக் காலத்தில் ஆரியர் தமிழரால் மிலேச்சரென அழைக்கப்பட்டனர்.
சோறு வாய்த்தல் செஞ்சோற்றுக்கடன் தப்பாமற் கழித்தல் இதனைச் சிறந்ததிதுவெனச் செஞ்சோறு வாய்ப்ப என்னும் புறப்பொருள் வெண்பா மாலை யுரையிலுங் காண்க.
கடகம் கங்கணம் தொடி வளை இவ் அணிகலன் ஆண்மக்களும் அணிதலுண்டென்பது கண்ணெரி தவழ அவ்ண்கை மணிநகு கடகம் எற்றா என்னுஞ் சீவக சிந்தாமணிச் செய்யுளிலுங் காண்க.
எதிர்செல் வெண்மழை பொழியுந் திங்கள் இனிமேற் பெய்தற்காகச் செல்லும் வெண்புயல் மழையைப் பொழிதற்குரிய கார்காலந் தொடங்கும் ஆவணித் திங்கள் முதலில் இதற்கு நச்சினார்க்கினியர் முன் பனிக்காலம் என்று பொருள் கொண்டு இப்பாட்டின் பொருளுக்குச் சிறிதும் இணங்காதவாறு உரை கூறினார்.
திருச்சிற்றம்பலக் கோவையாரில் ஆரம்பரந்து திரைபொரும் என்னுஞ் செய்யுள்முதல் மூவறழீஇய அருண்முதலோன் என்னுஞ் செய்யுள் ஈறாகத் தலைமகள் யாரும் இல் ஒரு சிறைத் தனியளாயிருந்து கடலை நோக்கியும் அன்னம் முதலியவற்றை நோக்கியும் வருந்திக் கூறிய பாட்டுப் பத்தும் இரங்கலே கூறுதலால் திணைநெய்தல் என்று பேராசிரியர் மூவறழீஇய என்னுஞ் செய்யுளுரையிற் கூறியதூஉம் உற்று நோக்கற்பாலது.
எழிலி பெரும்புயல் பொழிந்த மாலைக்காலத்திலே பெருமுது பெண்டிர் யாம் ஊர் மருங்கிற்போகி நெல்லொடு முல்லையுந் தூஉய்த் தொழுதுநிற்ப ஆய்மகள் கன்றின் அலமரல் நோக்கி நுந்தாயர் கோவலர் உய்த்தர இன்னே வருகுவர் என்போள் நன்மொழி கேட்டனம் அதனாலும் நின் தலைவர் திறையராய் வினைமுடித்து வருவது வாய்வது மாயோய் நீ நின் எவ்வங் களை எனக் காட்டவுங் காட்டவுங் கலுழ்ந்து கண்முத்து உறைப்ப ஆற்றாது வருந்துந் தலைமகள் பாசறையில் இன்றுயில் வதியுந் தலைவனைத் தன் மருங்கிற் காணாளாய் மேலும் வருந்திப் பின் தன் நெஞ்சை அவனிடத்தே ஆற்றுப்படுத்தித் தான் தனியளாய் இருக்கும் நிலைமையினை நீளநினைந்து பார்த்து நாம் நங் காதலன் சொல்வழி ஆற்றியிருத்தலே முறை எனத்தேற்றியும் ஓடுவளை திருத்தியும் மையல்கொண்டும் உயிர்த்தும் நடுங்கி நெகிழ்ந்து விளக்கிற்சுடர் அழல மாடத்து முடங்கிறைச் சொரிதரும் அருவி ஓர்ப்பனள் கிடந்தோள் செவிநிறைய ஆலின பரிதுரக்குஞ் செலவினர் நெடுந்தேர் பூண்டமா என்று வினைமுடிவு செய்க.
இது தற்போது முதல் இடத்திலுள்ள அமெரிக்காவுக்கு கலக்கத்தை ஏற்படுத்த அந்நாடு மறைமுக வர்த்தகப்போரை திணிக்கும் நடவடிக்கைளில் இறங்கியுள்ளது என்றே சொல்லலாம்.
இதனால் அதிர்ச்சி போன ஐரோப்பிய நாடுகளும் இந்தியாவும் சீனாவும் தங்கள் பங்கிற்கு அமெரிக்காவின் பொருட்கள் மீது வரிகளை வாரி வீசத் தொடங்கி உள்ளன.
எந்நாட்டுடனும் வர்த்தக போரை திணிக்கவில்லை என அமெரிக்க அதிபர் டிரம்ப் கூறி வந்தாலும் சர்வதேச வணிகத்தில் பிற நாடுகளின் வர்த்தகங்களை அமெரிக்கா முடக்கும் செயலாகவே இது பார்க்கப்படுகிறது.
தற்போது ஈரானை தனிமைப்படுத்துவதாகக் கூறி அந்நாட்டிடமிருந்து எந்த ஒரு நாடும் கச்சா எண்ணெய்யை இறக்குமதி செய்யக்கூடாது என புதிதாக ஒரு மிரட்டலை விடுத்திருக்கிறது அமெரிக்கா.
நவம்பர் மாதத்திற்குள் ஈரானிடம் இருந்து இறக்குமதியை முற்றிலுமாக நிறுத்திக்கொள்ள வேண்டும் என்றும் இல்லையெனில் அந்நாடுகள் மீது பொருளாதார தடைகள் பாயும் என்றும் எச்சரித்திருக்கிறது.
ஏற்கனவே பெட்ரோலிய பொருட்களின் விலை இந்தியாவில் விண்ணை முட்டும் அளவிற்கு உயர்ந்துள்ள வேளையில் ஈரானிடம் இருந்து எண்ணெய் இறக்குமதிக்கு டிரம்ப் அரசு முட்டுக்கட்டை போடுவது புஷ் ஓபாமா போன்ற முன்னாள் அதிபர்கள் வளர்த்தெடுத்த இந்தியாவுடனான உறவில் விரிசல் ஏற்படுத்தும் என்பது வெளியுறவுத்துறை நிபுணர்களின் கருத்தாகவே உள்ளது.
மால்வேர் என்கிற வகையறாவில் வரும் இவை அனைத்தும் வைரஸ் வோர்ம் ரூட்கிட் ஸ்பைவேர் ட்ரோஜான்ஹோர்ஸ் என பலவகைப்படும்.
இதில் வோர்ம் எனப்படுவது நெட்வொர்க் மூலம் தன்னைத்தானே பிரதி செய்துகொண்டு நெட்வொர்க்கில் இணைந்துள்ள கணனிகளுக்கு தாவிச் செல்லும் ஒருவகையான ப்ரோக்ராம்.
இவை தாங்களாக எந்தவொரு ஆபத்தையும் ஏற்படுத்துவதில்லை ஆனால் இவை ஆபத்தை ஏற்படுத்தக் கூடிய வேறுவகை வைரஸ்களை காவிச்செல்லும்.
ஆனாலும் அப்படி ஆபத்தை ஏற்படுத்தும் எந்தவொரு மால்வேர்களையும் காவிச் செல்லாமலே நெட்வொர்க்கில் பாதிப்பை உருவாக்கிய வோர்ம்களும் உண்டு.
இதில் ஒரு முக்கிய விடையம் என்னவென்றால் இந்த ராபர்ட் மோர்ஸ் ஆசாமிதான் முதன் முதலாக கணணி சார்ந்த குற்றங்களுக்காக சட்டத்தின் கீழ் அமெரிக்காவில் சிறைக்குச் சென்ற முதலாவது நபர்.
மாறாக அந்தக் காலத்தில் இணையத்தின் மூலம் இணைக்கப்பட்ட கணணிகளின் எண்ணிக்கையை கண்டறியவே இந்த ப்ரோக்ராம் உருவாக்கப்பட்டது.
இந்த வோர்ம் கணணியில் எந்தவொரு தாக்குதலையும் நடத்தாத போதும் இது கணணியில் இயங்கும் போது அந்தக் கணணியின் வேகம் சற்றே குறைவடையும் அவ்வளவுதான் எனவே பெரிய எந்த தாக்கமும் கணணியில் ஏற்பட்டு விடப்போவதில்லை.
எனவே அந்தக் கணனியில் இயங்கும் ஒவ்வொரு வோர்ம் காப்பியும் கணணியின் வேகத்தை குறைக்க ஒரு கட்டத்தில் அந்தக் கணணி பயன்பாட்டுக்கே உதவாததாக மாறிவிடும்.
மோரிஸ் இந்த வோர்ம்மை ப்ரோக்ராம் செய்யும் போது ஏற்கனவே குறித்த கணணியில் இந்த வோர்ம் இயங்கிக்கொண்டு இருக்கிறதா என்று செக் செய்து பார்த்துவிட்டு அப்படி இல்லையாயின் அந்தக் கணணியில் நிறுவிக்கொள்வதாக செய்திருக்கலாம்.
அட்மின்கள் இதற்கு ஆம் என்று விடையளிக்கும் ஒரு பிராசசை இயக்குவதன் மூலம் இந்த மோரிஸ் வோர்ம் குறித்த கணணியை தாக்குவதில் இருந்து முற்றாக தடுத்துவிடமுடியும்.
இப்படி இந்த வோர்ம் இயங்குவதை தடை செய்வதில் இருந்து வோர்ம்மை பாதுகாக்க மோரிஸ் அதற்கு எழுமாராக இயங்கும் திட்டத்தை இந்த வோர்ம்மில் சொருகினார்.
எழில் ஒன்று என்பது குறைவான எண்ணிக்கையாக இருந்தாலும் நிஜத்தில் இது மிகப்பெரிய அளவில் இணையத்தில் இணைந்திருந்த கணணிகளை தாக்கிற்று.
ஆறாயிரம் என்பது இன்று சிறிய எண்ணிக்கையான கணணிகள் என்றாலும் அக்காலத்தில் இணையத்தில் இணைக்கப்பட்ட கணணிகள் குறைவு என்பதை நாம் மறந்துவிடக்கூடாது.
இந்த வோர்ம் தாகிய கணணிகளை மீண்டும் சரி செய்து பயன்படுத்த அண்ணளவாக இரண்டு நாட்கள் தேவைப்பட்டது அமெரிக்க இணைய இணைப்பையே ஐரோப்பிய இணைப்பில் இருந்து துண்டிக்கவேண்டிய கட்டாயம் இதனால் ஏற்பட்டது.
ஆதமின் மகனே மற்றவர்களுக்காக செலவிடு உனக்கு நான் செலவிடுவேன் என்று அல்லாஹ் கூறியதாக அல்லாஹ்வின் தூதர் ஸல்லல்லாஹு அலைஹி வஸல்லம் அவர்கள் கூறினார்கள்.
மேலும் முதலில் உமது வீட்டாரிடமிருந்து தர்மம் செய்ய ஆரம்பிப்பீராக என்று அல்லாஹ்வின் தூதர் ஸல்லல்லாஹு அலைஹி வஸல்லம் அவர்கள் கூறினார்கள்.
அப்போது அவர் நபி ஸல்லல்லாஹு அலைஹி வஸல்லம் அவர்களிடம் அல்லாஹ்வின் தூதரே என் தாயார் நான் வெளியே சென்றிருந்த போது மரணமடைந்து விட்டார்.
இதைக் கேட்ட ஸஅத் ரளியல்லாஹு அன்ஹு அவர்கள் நான் எனது மிக்ராஃப் எனும் தோட்டத்தை என் தாயார் சார்பாக தர்மம் செய்து விட்டேன்.
யார் முறையான சம்பாத்தியத்தில் ஒரு பேரீச்சம்பழத்தின் மதிப்புக்குத் தர்மம் செய்தாரோ அதை நிச்சயமாக அல்லாஹ் தனது வலக் கரத்தால் ஏற்றுக் கொண்டு பிறகு நீங்கள் உங்களின் குதிரைக் குட்டியை வளர்ப்பது போன்று அதன் நன்மையை மலை போல் உயரும் அளவுக்கு வளர்த்து விடுவான் என்று அல்லாஹ்வின் தூதர் ஸல்லல்லாஹு அலைஹி வஸல்லம் அவர்கள் கூறினார்கள்.
ஆகவே முடிந்தால் பேரீச்சம் பழத்தின் சிறு துண்டையேனும் தர்மம் செய்து நரகத்திலிருந்து உங்களைப் பாதுகாத்துக் கொள்ளுங்கள் என்று அல்லாஹ்வின் தூதர் ஸல்லல்லாஹு அலைஹி வஸல்லம் அவர்கள் கூறினார்கள்.
இவர்களில் யாரும் யாருடைய நன்மையையும் குறைத்து விட முடியாது என்று அல்லாஹ்வின் தூதர் ஸல்லல்லாஹு அலைஹி வஸல்லம் அவர்கள் கூறினார்கள்.
இன்னொருவர் அல்லாஹ்வே தர்மம் செய்யாமல் தடுத்து வைத்துக் கொள்பவர்களுக்கு அழிவை ஏற்படுத்துவாயாக என்று கூறுவார் என்று அல்லாஹ்வின் தூதர் ஸல்லல்லாஹு அலைஹி வஸல்லம் அவர்கள் கூறினார்கள்.
தர்மம் செய்தவர்கள் ஸதகா எனும் வாசல் வழியாக அழைக்கப்படுவர் என்று நபி ஸல்லல்லாஹு அலைஹி வஸல்லம் அப்போது அபூபக்கர் ரளியல்லாஹு அன்ஹு அவர்கள் அல்லாஹ்வின் தூதரே என் தாயும் தந்தையும் உங்களுக்கு அர்ப்பணமாகட்டும்.
இந்த வாசல்கள் அனைத்திஆருந்தும் அழைக்கப்படும் ஒருவருக்கு எந்தத் துயரும் இல்லையே எனவே எவரேனும் எல்லா வாசல்கள் வழியாகவும் அழைக்கப்படுவாரா?
என்னிடம் நபி ஸல்லல்லாஹு அலைஹி வஸல்லம் அவர்கள் தங்குகின்ற முறை வந்த போது அல்லாஹ்வின் தூதரே அடிமைப் பெண்ணை விடுதலை செய்து விட்டேனே அறிவீர்களா?
நபி ஸல்லல்லாஹு அலைஹி வஸல்லம் அவர்கள் நீ உன் தாயின் சகோதரர்களுக்கு அன்பளிப்பாக அவளைக் கொடுத்து விட்டிருந்தால் உனக்குப் பெரும் நற்பலன் கிடைத்திருக்கும் என்று கூறினார்கள்.
இறக்கும் போது எதைச் விட்டுச் செல்கின்றாரோ அது அவருடைய வாரிசுகளின் செல்வமாகும் என்று நபி ஸல்லல்லாஹு அலைஹி வஸல்லம் அவர்கள் கூறினார்கள்.
அல்லாஹ்வின் மீதாணையாக என் மகள் ஆயிஷா ரளியல்லாஹு அன்ஹா குறித்து அவதூறு கூறிய பின்பு ஒரு போதும் நான் மிஸ்தஹுக்காக எதையும் செலவிட மாட்டேன் என்று அபூபக்ர் ரளியல்லாஹு அன்ஹு கூறினார்கள்.
அபூபக்கர் ரளியல்லாஹு அன்ஹு அவர்கள் ஆம் அல்லாஹ்வின் மீதாணையாக அல்லாஹ் எனக்கு மன்னிப்பளிக்க வேண்டும் என்று நான் விரும்புகின்றேன் என்று கூறிவிட்டு மிஸ்தஹுக்கு ஏற்கனவே தாம் செலவிட்டு வந்ததைத் திரும்பவும் தொடரலானார்கள்.
எனவே அவரால்தான் குற்றவாளியை அடையாளம்காட்ட முடியும் என்பதால் அவரிடம் தொடர்ந்து அந்த நபர் குறித்து போலீஸார் பல்வேறு கோணங்களில் விசாரித்துவருகின்றனர்.
இந் நிலையில் நேற்று இரவும் சீல் வைக்கப்பட்ட இரு இன்டர்நெட் மையங்களிலும் இன்டலிஜென்ஸ் பீரோ பிரிவு போலீசார்விடிய விடிய சோதனை நடத்தினர்.
தமிழ் சினிமாவில் நடிகர்களின் சம்பளம் மட்டும் எப்போதும் ராக்கெட் வேகத்தில் உயர்ந்து கொண்டு இருக்க நடிகை நயன்தாராவின் சம்பளத்தைவிட வேறு எந்த நடிகைகளின் சம்பளமும் உயர்ந்ததாகத் தெரியவில்லை.